《满庭芳 用徐君宝妻韵 见谭献《箧中词》》
清代·郑蕙

三月烟花，二分明月，香车陌上如流。变来今如，犀甲带吴钩。

何如王师雨洗，长驱入、迅扫貔貅。危城里，天荆地棘，不是等闲愁。

长淮三百里，回头一笑，梦也休休。幸分飞两地，翻谢河洲。

自顾此生安寄，问前生，著甚来由。只馀得，青磷碧血，何处十三楼。

作者简介：字苕仙，一字怀苏，扬子人，山阴程振室。